Ο **Ζαν Πολ Μαρά** (*Jean-Paul Marat*, 24 Μαΐου 1743 - 13 Ιουλίου 1793) ήταν Γάλλος πολιτικός και αρθρογράφος επαναστατικής εφημερίδας, από τις σημαντικότερες μορφές της Γαλλικής Επανάστασης.

Πρώτα χρόνια
------------

Γεννήθηκε στο Μπουντρύ (*Boudry*) του Νεσατέλ (Neuchâtel) της Ελβετίας. Καταγόταν από πλούσια οικογένεια.
Σπούδασε ιατρική στα πανεπιστήμια του Μπορντό και του Παρισιού. Ως γιατρός ήταν αποτυχημένος και φτωχός, καταλήγοντας μάλιστα σε κάποια φάση της ζωής του να βρίσκει καταφύγιο στους υπονόμους του Παρισιού, όπου απέκτησε μία δερματοπάθεια που τον υποχρέωνε αργότερα σε πολύωρα λουτρά. Επηρεασμένος από τις ιδέες των Γάλλων διαφωτιστών, στράφηκε από τα νεανικά του χρόνια στη μελέτη και στην έρευνα των κοινωνικοπολιτικών προβλημάτων της εποχής του. Πρώτος καρπός των ερευνών του ήταν δύο μελέτες με τους τίτλους: *Φιλοσοφικό δοκίμιο για τον άνθρωπο* και *Αλυσίδες της δουλείας*, τις οποίες δημοσίευσε σε ηλικία 30 ετών.

Ο Ζαν Πολ Μαρά.

Δημοσιογράφος
-------------

Το 1789 άρχισε να εκδίδει την εφημερίδα «Ο Φίλος του Λαού», από τις στήλες της οποίας στηλίτευε τους αριστοκράτες. Επίσης, έκανε λόγο για ανεπάρκεια των κυβερνητικών παραγόντων.

Πολιτικός
---------

Ήταν μέλος της περίφημης «Λέσχης των Κορδελιέρων» και αναγκάστηκε πολλές φορές να διακόψει την έκδοση της εφημερίδας του και να καταφύγει στο εξωτερικό (στην Αγγλία) για να αποφύγει τη σύλληψη. Ήταν αδιάλλακτος αντίπαλος του μοναρχικού καθεστώτος και συνέβαλε με την αρθρογραφία του στην καταδίκη και εκτέλεση του βασιλιά Λουδοβίκου ΙΣΤ΄, το 1793. Ο Μαρά αναδείχτηκε σε ηγετική μορφή της «Επιτροπής για Επαγρύπνηση της Κομμούνας».

Ακραία συμπεριφορά και θάνατος
------------------------------

Παρόλο που απολάμβανε της αγάπης του λαού, ως πολιτικός σύντομα κατέληξε σε ακρότητες. Υποστήριζε τη βία ως μέσο για την εξουδετέρωση των συνωμοσιών εναντίον της Επανάστασης και διαδραμάτισε σημαντικό ρόλο στις «Σφαγές του Σεπτέμβρη». Ως πρόεδρος της «Λέσχης των Ιακωβίνων» απομάκρυνε το Στρατηγό Ντυμουριέ από την ηγεσία των επαναστατικών στρατευμάτων. Συνέβαλε επίσης στην ανατροπή των Γιρονδίνων από την εξουσία (1793). 

Ο θάνατος του Μαρά. Πίνακας του Ζακ-Λουί Νταβίντ
Ένα μήνα αργότερα και ενώ βρισκόταν στο απόγειο της δόξας του, στις 13 Ιουλίου 1793, δολοφονήθηκε από τη νεαρή Σαρλότ Κορντέ.
Η Κορντέ τον δολοφόνησε με μαχαίρι στο λουτρό του, όπου ο Μαρά περνούσε πολλές ώρες λόγω της δερματοπάθειάς του. Μετά το θάνατό του, τιμήθηκε ως ήρωας και μάρτυρας, λίγους μήνες όμως μετά, ο γαλλικός λαός τον χαρακτήρισε τέρας και αποκατέστησε τη δολοφόνο του, η οποία είχε εκτελεστεί στη λαιμητόμο, λίγο μετά την πράξη της.

Έγινε μαζί με τον Πολ Τουρνεσόλ (γιο του πρώην υπουργού οικονομιkών κόμη Ταβερβάλ που άλλαζε το επίθετο του για να μην τον καρατομήσουν) επίσης υπεύθυνος για την σε βάρος συκοφαντική δυσφήμιση και θανάτου του διάσημου Γάλλου χημικού Αντουάν Λωράν Λαβουαζιέ (πατερά της σύγχρονης χημείας) που τον μισούσαν θανάσιμα.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119143643. Ανακτήθηκε στις 10  Οκτωβρίου 2015.
2. 1 2  (Γαλλικά) *Sycomore*. www.assemblee-nationale.fr/sycomore/index.asp. Ανακτήθηκε στις 9  Οκτωβρίου 2017.
3. 1 2  (Αγγλικά) *SNAC*. w6h9987f. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. 1 2 3 4 5  031228.
6. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. ↑  *Τσεχική Εθνική Βάση Δεδομένων Καθιερωμένων Όρων*. nlk20000083483. Ανακτήθηκε στις 30  Αυγούστου 2020.
8. ↑  *LIBRIS*. 5  Νοεμβρίου 2012. libris.kb.se/katalogisering/rp369g992xzz3b6. Ανακτήθηκε στις 24  Αυγούστου 2018.
9. ↑  *CONOR.SI*. 12692835.
10. ↑  id.loc.gov/authorities/names/n50040632. Ανακτήθηκε στις 3  Ιουνίου 2015.
11. ↑  isni-url.oclc.nl/isni/000000008098250X. Ανακτήθηκε στις 3  Ιουνίου 2015.
12. ↑  (Αγγλικά) *Union List of Artist Names*. www.getty.edu/vow/ULANFullDisplay?find=&role=&nation=&subjectid=500337698. Ανακτήθηκε στις 3  Ιουνίου 2015.
13. 1 2  (Αγγλικά) *Union List of Artist Names*. 11  Νοεμβρίου 2011. 500337698. Ανακτήθηκε στις 14  Μαΐου 2019.
14. ↑  «Марат, Альбертина» (Ρωσικά)

Βιβλιογραφία
------------

* Μάριος Βερέττας, Μαρά - Σεν-Ζιστ- Ροβεσπιέρος, 1989, Εκδόσεις Σύγχρονη Εποχή

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζαν Πολ Μαρά** |

* Κατάλογοι δεκάτομων έργων του Μαρά
* revolution-francaise.net Δίκτυο:Γαλλική Επανάσταση

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19680982
* **ΕΒΕ**: 155769
* **BiblioNet**: **27428**
* LCCN: n50040632
* ISNI: 0000 0000 8098 250X
* GND: 118577441
* SELIBR: 274509
* SUDOC: 027007197
* BNF: cb119143643 (data)
* BIBSYS: 90371248
* ULAN: 500337698
* HDS: 031228
* NLA: 35327090
* NKC: nlk20000083483
* BNE: XX1354605
* CiNii: DA03731771

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |